Hirtshals Havn ser tilbage på 2017 med et kæmpe smil på læben. For ottende år i træk sætter havnen nemlig omsætningsrekord med 77,5 millioner kroner. Det er især en stigning i godstransporten, der er skyld i, at omsætningen er øget. Bestyrelsesformanden ved Hirtshals Havn, Anker Laden-Andersen, er tilfreds med regnskabet. - Havnen har igen sat omsætningsrekord, og det er for mig beviset på at vi er på den rette vej med udviklingsindsatsen, siger han. I 2018 vil havnen forsøge at fortsætte med at realisere de initiativer, de har sat i gang i 2017, og endnu en gang slå rekord.
Hirtshals Havn overgår endnu engang sig selv med en samlet omsætning på 77,5 millioner kroner i 2017.